અમદાવાદ: ઉત્તરાયણનાં તહેવારમાં ચાઈનીઝ તુક્કલના કારણે ભૂતકાળમાં અનેક અાગજનીના બનાવો બનતા અા વર્ષે ગુજરાત હાઈકોર્ટના અાદેશ બાદ ચાઈનીઝ તુક્કલના વેચાણ કે ઉડાડવા પર શહેર પોલીસ કમિશનરે જાહેરનામું બહારપાડી પ્રતિબંધ ફરમાવ્યો છે. છતાં અોનલાઈન શોપિંગ સાઈટ ઉપર ચાઈનીઝ તુક્કલનું ધૂમ વેચાણ થઈ રહ્યું છે. અલગ અલગ શોપિંગ સાઈટ પર અલગ અલગ ભાવે તુક્કલો મળી રહ્યાં છે. પ્રતિબંધ હોવા છતાં લોકોઅે બજારમાં નહીં મળતાં અોનલાઈન ખરીદી કરી હોવાનું જાણવા મળ્યું છે. પોલીસ દ્વારા જાહેરનામું બહાર પાડવામાં અાવ્યું પરંતુ અોનલાઈન શોપિંગ સાઈટને જાણ કરવાનું ભૂલી ગયા હોય તેમ લાગી રહ્યું છે.